ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொவிட் தடுப்பூசி மொத்த எண்ணிக்கை : 52 கோடியைக் கடந்தது
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை நேற்று 52 கோடியைக் கடந்துள்ளது. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 59,97,068 முகாம்களில் 52,36,71,019 தடுப்பூசிகள் போடப்பட்டுள்ளன. கடந்த 24 மணி நேரத்தில் . 44,19,627 தடுப்பூசிகள் செலுத்தப்பட்டுள்ளன.
நம் நாட்டில், இதுவரை மொத்தம், 3,12,60,050 பேர் கொவிட் தொற்றிலிருந்து குணமடைந்துள்ளனர். கடந்த 24 மணி நேரத்தில் 39,069 பேர் குணமடைந்தனர். இதன் மூலம் குணமடைந்தவர்களின் விழுக்காடு 97.45 சதவீதமாக அதிகரித்துள்ளது.
கடந்த 24 மணி நேரத்தில் 41,195 பேர் தொற்றுக்கு ஆளாகியுள்ளனர்.
தொடர்ந்து 46 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,87,987 ஆக உள்ளது. கடந்த 2020 மார்ச் மாதத்திலிருந்து இது மிகக் குறைவான எண்ணிக்கையாகும். இது, நாட்டின் மொத்த பாதிப்பில் 1.21 சதவீதமாகும்.
கடந்த 24 மணி நேரத்தில் 21,24,953 பரிசோதனைகளும், இந்தியாவில் இதுவரை மொத்தம் 48,73,70,196 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு 2.23 சதவீதமாகவும், தினசரி தொற்று உறுதி விகிதம் 1.94 சதவீதமாகவும் இன்று பதிவாகியுள்ளது. தொடர்ந்து 66 நாட்களாக இந்த எண்ணிக்கை ஐந்து சதவீதத்திற்குக் குறைவாகவும், தொடர்ந்து 17 நாட்களாக இந்த எண்ணிக்கை ஐந்து சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1745040
அறிவியல் மற்றும் தொழில்நுட்பத்துறை
ஜவஹர்லால் நேரு அறிவியல் ஆராய்ச்சி மைய விஞ்ஞானிகள் நீரிழிவு நோயாளிகளுக்கு இன்சுலின் தொடர்ந்து வழங்குவதற்கு ஊசி வழியாக செலுத்தக்கூடிய சில்க் ஃபைப்ரோயின் அடிப்படையிலான ஹைட்ரோஜெல்லை உருவாக்கியுள்ளனர்
அறிவியல் மற்றும் தொழில்நுட்பத் துறையின் கீழ் செயல்பட்ட வரும், தன்னாட்சி ஆராய்ச்சி நிறுவனமான ஜவஹர்லால் நேரு மேம்பட்ட அறிவியல் ஆராய்ச்சி மைய விஞ்ஞானிகள் நீரிழிவு நோயாளிகளுக்கு இன்சுலின் தொடர்ந்து வழங்குவதற்காக ஊசி மூலம் செலுத்தக்கூடிய சில்க் ஃபைப்ரோயின் அடிப்படையிலான ஹைட்ரோஜெல்லை சமீபத்தில் உருவாக்கியுள்ளனர். இந்த கண்டுபிடிப்புக்ககாக காப்புரிமை விண்ணப்பம் தாக்கல் செய்யப்பட்டுள்ளது.
பேராசிரியர் டி. கோவிந்தராஜு மற்றும் அறிவியல் ஆராய்ச்சி மையத்தின் ஆராய்ச்சி குழுவினர், உயிரியக்க இணக்கமான சேர்க்கைகளைப் பயன்படுத்தி பட்டு ஃபைப்ரோயின் உருவாக்கி, நீரிழிவு நோயாளிகளுக்கு இன்சுலின் விநியோகத்தை எளிதாக்கும் ஊசி மூலம் செலுத்தக்கூடிய ஹைட்ரோஜெல்லை தயாரித்துள்ளனர்.
நீரிழிவு எலிகளில் இன்சுலின் உடன் ஹைட்ரோஜெல்லை ஊசி மூலம் செலுத்திய போது, ஊசி தோலின் கீழ் சேமிக்கப்பட்டு மெதுவாக செயல்பட தொடங்கியது என்று விஞ்ஞானிகள் நிரூபித்துள்ளனர். இதிலிருந்து இன்சுலின் மெதுவாக வெளியேறியது மட்டுமல்லாமல், உடலியல் குளுக்கோஸ் நிலையை 4 நாட்களுக்கு நீடித்தது, அதுமட்டுமன்றி திடீரென இரத்த சர்க்கரை அளவு குறையும் அபாயங்கள் இல்லாமல், இரத்தத்தில் இன்சுலின் செறிவு அதிக நேரம் நீடிக்கிறது.
நீரிழவு நோயாளிகளுக்கு இன்சுலின் வழங்குவதற்கு சிறந்த செயல் வலிமை, உயிர் இணக்கத்தன்மை, இணைத்தல், சேமித்தல் மற்றும் நீரிழிவு விலங்குகளில் இன்சுலின் தொடர்ந்து வழங்கப்படுவதை நிரூபித்தல் போன்ற சிறப்பம்சங்களை கொண்டுள்ளது. ஹைட்ரோஜெல்லை இன்சுலின் செயலில் இணைத்தல் மற்றும் வழங்கல் வாயிலாக வாய்வழி வழங்கப்படும் இன்சுலின் விநியோகத்திற்கான நடை முறையின் எதிர்கால வளர்ச்சியில் தாக்கங்களை ஏற்படுத்தக்கூடும். எனவே, மருந்து நிறுவனங்கள் தாமாக முன் வந்து அதை மனித பயன்பாட்டிற்காக மேலும் அபிவிருத்தி செய்யும் என்று இந்த அறிவியல் ஆராய்ச்சி மையத்தின் குழு நம்புகிறது.
தற்போதைய ஆராய்ச்சிக்கு பெங்களூரு, ஜவஹர்லால் நேரு மேம்பட்ட அறிவியல் ஆராய்ச்சி மையம், பிரிக்ஸ் நாடுகளின் பன்முக ஆராய்ச்சி மற்றும் தொழில்நுட்ப திட்டங்கள், இந்திய அறிவியல் மற்றும் தொழில்நுட்பத் துறை ஆகியவை இந்தியாவின். ஸ்வர்ண ஜயந்தி பெல்லோஷிப் கிராண்ட் மற்றும் டிஎஸ்டி - நானோ மிஷனின் கீழ் நிதியுதவி அளித்தன.
மேலும் விவரங்களுக்கு பேராசிரியர் டி. கோவிந்தராஜு  தொடர்பு கொள்ளவும்.
பிரதமர் அலுவலகம்
மகளிர் சக்தியின் எல்லையற்ற வல்லமையின் மேல் கொண்டுள்ள நம்பிக்கையை பிரதிபலிக்க தேசிய ஜனநாயக கூட்டணி அரசு அனைத்து நடவடிக்கைகளையும் மேற்கொண்டது: பிரதமர்
கடந்த 9 ஆண்டுகளில் பெண்களை அதிகாரமிக்கவர்களாக மாற்றுவதற்காக மேற்கொண்ட சீரிய நடவடிக்கைகள் குறித்த கட்டுரைகள், வீடியோ மற்றும் வரைகலைகளை பிரதமர் திரு. நரேந்திர மோடி தமது டுவிட்டர் பக்கத்தில் பகிர்ந்துள்ளார்.
இதுகுறித்து அவர் தமது டுவிட்டர் பதிவில் தெரிவித்திருப்பதாவது:-
“மகளிர் சக்தியின் எல்லையற்ற வல்லமை குறித்த நமது நம்பிக்கையைப் பிரதிபலிக்க, தேசிய ஜனநாயக கூட்டணி அரசு அனைத்து நடவடிக்கைகளையும் மேற்கொண்டு வருகிறது. ஒளிமயமான எதிர்காலத்தை உள்ளடக்கிய வலிமையான இந்தியாவை உருவாக்குவதே அவர்களது கனவு. 9 ஆண்டுகால மகளிர் மேம்பாடு குறித்து தெரிந்துகொள்ள, நமோ செயலியில் இடம்பெற்றுள்ள சிறப்பானப் பதிவுகளைக் காணுங்கள்”
பிரதமர் அலுவலகம்
குரூப் கேப்டன் வருண் சிங் மறைவுக்குப் பிரதமர் இரங்கல் தெரிவித்துள்ளார்
குரூப் கேப்டன் வருண் சிங் மறைவுக்குப் பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
ட்விட்டரில் பிரதமர் கூறியிருப்பதாவது:
“குரூப் கேப்டன் வருண் சிங் செருக்குடனும், துணிவுடனும் முழுமையான தொழில்முனைவோடும், நாட்டிற்கு சேவை செய்தவர். அவரது மறைவால் நான் மிகவும் வேதனை அடைந்துள்ளேன். அவரது சிறப்பு மிக்க சேவையை நாடு ஒருபோதும் மறக்காது. அவரது குடும்பத்தினருக்கும். நண்பர்களுக்கும் இரங்கல்கள். ஓம் சாந்தி“
------
(
பிரதமர் அலுவலகம்
விமான போக்குவரத்திற்கான பிராந்திய இணைப்புத் திட்டமான உடான் திட்டத்தை பிரதமர் சிம்லாவில் இருந்து தொடங்கி வைத்தார்.
விமான போக்குவரத்திற்கான பிராந்திய இணைப்புத் திட்டமான உடான் திட்டத்தை பிரதமர் திரு. நரேந்திர மோடி இன்று சிம்லா, நான்டெட் மற்றும் கடப்பா விமான நிலையங்களில் இருந்து துவக்கி வைத்தார்.
இமாசல பிரதேசம், பிலாஸ்பூரில் ஹைட்ரோ பொறியியல் கல்லூரிக்கு அடிக்கல் நாட்டுவதைக் குறிக்கும் விதமாக பிரதமர் மின்னணு இ-கல்வெட்டை திறந்து வைத்தார்.
சிம்லா விமான நிலையத்தில் கூடியிருந்த மக்களிடம் பிரதமர் உரையாற்றினார். அதேபோல், நான்டெட் மற்றும் கடப்பா விமான நிலையங்களில் கூடியிருந்த மக்களிடம் பிரதமர் காணொளி காட்சி மூலம் உரையாற்றினார்.
நடுத்தர மக்களின் வாழ்க்கைத்தரம் மாறிவருகிறது என்றும் அவர்களின் லட்சியங்கள் அதிகரித்து வருகிறது என்றும் பிரதமர் கூறினார். அவர்களுக்கு சரியான வாய்ப்பு கிடைத்தால் அவர்கள் பல அதிசயங்களை நிகழ்த்துவர். உடான்  திட்டத்தை பற்றி கூறிய பிரதமர் முன்னொரு காலத்தில் சிலருக்கு மட்டுமே உரியதாக இருந்த விமானப் பறப்பு என்பது இன்று மாறிவிட்டது. விமான போக்குவரத்து துறையின் புதிய கொள்கைகள் இந்திய மக்களின் லட்சியங்களுக்கு வாய்ப்பு கொடுக்கும் வகையில் அமைந்துள்ளது. இரண்டு மற்றும் மூன்றாம் நிலை நகரங்கள், வளர்ச்சி இயந்திரங்களாக மாறிவருகிறது. மேம்படுத்தப்பட்ட விமான போக்குவரத்து இவர்களுக்கு பயனளிக்கும். இந்த உதான் திட்டம் இமாச்சல பிரதேசத்தின் சுற்றுலா துறைக்கு உதவியாக அமையும் என்று பிரதமர் கூறினார்.
(
நுகர்வோர் நலன், உணவு மற்றும் பொது விநியோகம் அமைச்சகம்
கோதுமை பயிரின் விற்பனைக்காக பஞ்சாப் விவசாயிகளின் வங்கி கணக்குகளுக்கு ஏற்கனவே நேரடியாக ரூபாய் 22,215.93 கோடி செலுத்தப்பட்டு விட்டது
அவர்களது கோதுமை பயிரின் விற்பனைக்காக பஞ்சாப் விவசாயிகள் தங்களது வங்கி கணக்குகளில் முதல் முறையாக நேரடியாக பணத்தை பெறத் தொடங்கியுள்ளனர். ஏற்கனவே நேரடியாக ரூபாய் 22,215.93 கோடி செலுத்தப்பட்டு விட்டது
தற்போதைய ராபி சந்தைப்படுத்துதல் 2021-22 பருவத்தில், ஏற்கனவே உள்ள விலை ஆதரவு திட்டத்தின் படி விவசாயிகளிடம் இருந்து பயிர்களை குறைந்தபட்ச ஆதரவு விலை இந்திய அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், மத்தியப் பிரதேசம், ராஜஸ்தான் மற்றும் இதர மாநிலங்களில் கோதுமை கொள்முதல் தொடர்ந்து சுமுகமாக நடந்து வருகிறது. 2021 மே 10 வரை
341.77 லட்சம் மெட்ரிக் டன் கொள்முதல் செய்யப்பட்டுள்ளது. கடந்த வருடம் இதே சமயத்தில் இது 252.50 லட்சம் மெட்ரிக் டன்னாக இருந்தது.
341.77 லட்சம் மெட்ரிக் டன் கோதுமையில் பஞ்சாபின் பங்களிப்பு 129.35 லட்சம் மெட்ரிக் டன்  ஆகும். ஹரியானா 80.80 லட்சம் மெட்ரிக் டன்  மற்றும் மத்திய பிரதேசம் -97.54 லட்சம் மெட்ரிக் டன் . இது 2021 மே 10 வரையிலான நிலவரம் ஆகும்.
தற்போது நடைபெற்று வரும் கொள்முதல் நடவடிக்கைகளின் காரணமாக சுமார் 34.57 லட்சம் கோதுமை விவசாயிகள் ஏற்கனவே பயனடைந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1717720
------
(Visitor Counter : 158
பாதுகாப்பு அமைச்சகம்
கொவிட்-19 மருத்துவ பொருட்களை கொண்டு வருவதில் இந்திய விமானப்படை மற்றும் கடற்படையின் அயராத சேவைகள்
நாட்டில் ஏற்பட்டுள்ள தற்போதைய கொவிட் பிரச்சனையை சமாளிக்க, உள்ளூர் நிர்வாகத்துக்கு ஆக்ஸிஜன் மற்றும் இதர மருத்துவ பொருட்களை வழங்குவதில் இந்திய விமானப்படை மற்றும் இந்திய கடற்படை தொடர்ந்து 24 மணி நேரமும் பணியாற்றுகின்றன. மே 12ம் தேதி காலை வரை, இந்திய விமானப்படை சரக்கு விமானங்கள், நாட்டின் பல பகுதிகளுக்கு, 634 பயணங்கள் மூலம், 6,856 மெட்ரிக் டன் அளவுக்கு, 403 ஆக்ஸிஜன் கன்டெய்னர்கள், 163 மெட்ரிக் டன் அளவுக்கு இதர சாதனங்கள் ஆகியவற்றை கொண்டு சென்றுள்ளன.
ஜாம்நகர், போபால், சண்டிகர், பனாகர், இந்தூர், ராஞ்சி, ஆக்ரா, ஜோத்பூர், பெகும்பேட், புவனேஸ்வர், புனே, சூரத், ராய்ப்பூர், உதய்பூர், மும்பை, லக்னோ, நாக்பூர், குவாலியர், விஜயவாடா, பரோடா, திமாபூர் மற்றும் ஹிண்டன் ஆகிய நகரங்களுக்கு விமானப்படை சரக்கு விமானங்கள் மருத்துவ சாதனங்களை கொண்டு சென்றுள்ளன.
விமானப்படை சரக்கு விமானங்கள், பல நாடுகளுக்கு 98 பயணங்களை மேற்கொண்டு, 793 மெட்ரிக் டன் அளவுக்கு, 95 கண்டெய்னர்களையும், 204 மெட்ரிக் டன் அளவுக்கு இதர மருத்துவ சாதனங்களையும் கொண்டு வந்துள்ளன. இந்த சாதனங்கள் எல்லாம் சிங்கப்பூர், துபாய், தாய்லாந்து, இங்கிலாந்து, ஜெர்மனி, பெல்ஜியம், ஆஸ்திரேலியா, இந்தோனேஷியா, நெதர்லாந்து, மற்றும் இஸ்ரேல், பிரான்ஸ் ஆகிய நாடுகளில் இருந்து கொண்டுவரப்பட்டன.
‘சமுத்திர சேது -2’’ திட்டத்தின் ஒரு பகுதியாக 7 கடற்படை கப்பல்கள், பல நாடுகளில் இருந்து 13 கன்டெய்னர்களில், 260 மெட்ரிக் டன் திரவ மருத்துவ ஆக்ஸிஜன், 160 மெட்ரிக் டன் அளவுக்கு 8 ஆக்ஸிஜன் கன்டெய்னர்களை தாய் நாடு கொண்டு வந்துள்ளன. மேலும், வளைகுடா நாடுகள் மற்றும் தென்கிழக்கு ஆசிய நாடுகளில் இருந்து ஆக்ஸிஜன் நிரப்பப்பட்ட 2,600 சிலிண்டர்களையும், 3,150 காலி சிலிண்டர்களையும் கொண்டு வந்துள்ளன. மேலும் மருத்துவ பொருட்களை கொண்டு வர ஐஎன்எஸ் ஜலஸ்வா போர்க்கப்பல் தற்போது புருனே நாட்டில் உள்ளது. ஐஎன்எஸ் சர்துல் போர்கப்பல் இன்று குவைத் வருகிறது.
ஏற்கனவே பல போர்க் கப்பல்கள் வெளிநாடுகளில் இருந்து, ஆக்ஸிஜன் சிலிண்டர்கள், ஆக்ஸிஜன் செறிவூட்டிகள் உள்பட மருத்துவ பொருட்களை கொண்டு வந்துள்ளன. அவற்றின் விவரத்தை கீழேயுள்ள இணைப்பில் காணலாம். https://pib.gov.in/PressReleasePage.aspx? PRID=1717924
----
(Visitor Counter : 152
பாதுகாப்பு அமைச்சகம்
குடியரசு தின முகாமை தேசிய மாணவர் படையின் தலைமை இயக்குநர் லெப்டினெண்ட் ஜெனரல் தருண் குமார் எய்ச் துவக்கி வைத்தார்
தேசிய மாணவர் படையின் குடியரசு தின முகாம்-2021-ஐ தேசிய மாணவர் படையின் தலைமை இயக்குநர் லெப்டினெண்ட் ஜெனரல் தருண் குமார் எய்ச் புதுதில்லி கண்டோண்ட்மெண்ட்டில் இன்று துவக்கி வைத்தார். அனைத்து மத வழிபாட்டுடன் விழா தொடங்கியது.
380 பெண்கள் மற்றும் நாடு முழுவதும் உள்ள 17 மாநில இயக்குநரகங்களில் இருந்து வந்த 500 ஆதரவுப் பணியாளர்கள் உட்பட 1,000 பேர் இந்த முகாமில் பங்கேற்கின்றனர். 2021 ஜனவரி 28 அன்று பிரதமரின் பேரணியுடன் இந்த முகாம் நிறைவடையும்.
விழாவில் பேசிய லெப்டினெண்ட் ஜெனரல் தருண் குமார் எய்ச், உயரிய நற்பண்புகள், முதிர்ச்சி மற்றும் தன்னலமில்லா சேவையை வெளிப்படுத்தி, ஒழுக்கம் மற்றும் நன்னடத்தையின் உயரிய நிலைகளோடு செயலாற்றி, பிராந்தியம், மொழி, ஜாதி மற்றும் இன வேறுபாடுகள் இல்லாமல் அனைவரும் ஒன்றிணைந்து பணியாற்ற வேண்டும் என்று தேசிய மாணவர் படையினரைக் கேட்டுக்கொண்டார்.
தேசிய மாணவர் படையினரின் தன்னம்பிக்கையை மேம்படுத்தி, மதிப்புகளை ஆழப்படுத்தி, நமது வளமான கலாச்சாரம் மற்றும் பாரம்பரியம் குறித்த புரிதலை அவர்களுக்கு வழங்குவதே இந்த முகாமின் நோக்கம் என்று அவர் கூறினார்.
ஒரு மாதம் நடைபெறவுள்ள இம்முகாமில் முழு மனதுடன் பங்கேற்று, அதன் முழுப்பலன்களையும் அடையுமாறு தேசிய மாணவர் படையினரை கேட்டுக்கொண்ட தலைமை இயக்குநர், கொவிட்-19 விதிமுறைகளையும் தவறாமல் பின்பற்றுமாறு அவர்களை வலியுறுத்தினார்.
சிறுபான்மையினர் நலன் அமைச்சகம்
திறன் மேம்பாட்டுத் திட்டத்தின் கீழ் திறன் மேம்பாட்டுப் பயிற்சி
புதுதில்லி, டிசம்பர் 6, 2021
நாடாளுமன்றத்தின் மாநிலங்களவையில் கேள்வி ஒன்றுக்கு இன்று எழுத்துபூர்வமாக அளித்த பதிலில் மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நக்வி கூறியதாவது:
சிறுபான்மையினரின் சமூக - பொருளாதார மேம்பாட்டுக்கு பல திட்டங்களை சிறுபான்மையினர் அமைச்சகம் மேற்கொள்கிறது.
திறன் மேம்பாட்டுப் பயிற்சிகளைக் கற்றுப் பணம் சம்பாதிக்கும் திட்டம், ஏழை இளைஞர்களுக்கு வேலை வாய்ப்பு கிடைக்கும் புதிய மன்சில் திட்டம், பாரம்பரியக் கலைகள், கைவினைத் தொழில்கள் மேம்பாட்டுக்கான உஸ்தாத் திட்டம் போன்ற பல திட்டங்களை மத்திய அரசு அமல்படுத்துகிறது. கரிப் நவாஸ் வேலைவாய்ப்பு திட்டத்தை மவுலானா ஆசாத் கல்வி அறக்கட்டளை அமல்படுத்துகிறது. தேசிய சிறுபான்மையினர் மேம்பாடு மற்றும் நிதிக் கழகம், கவுஷல் சே குசால்தா மற்றும் மகிளா சம்ரிதி திட்டத்தை அமல்படுத்துகிறது.
இவற்றின் மூலம் சிறுபான்மையினத்தைச் சேர்ந்த 6,57,802 பேர் திறன் மேம்பாட்டுப் பயிற்சி பெற்றுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1778488
சுகாதாரம் மற்றும் குடும்ப நலத்துறை அமைச்சகம்
மகாராஷ்டிரா மற்றும் பஞ்சாப் மாநிலங்களில் அதிகரித்து வரும் கொரோனா பாதிப்புகளை கட்டுப்படுத்த உதவுவதற்காக உயர்மட்ட சுகாதாரக் குழுக்களை மத்திய அரசு அனுப்பியுள்ளது
மகாராஷ்டிரா மற்றும் பஞ்சாப் மாநிலங்களில் தொடர்ந்து அதிகரித்து வரும் கொரோனா பாதிப்புகளை கட்டுப்படுத்த உதவுவதற்காக உயர்மட்ட பல்துறை பொது சுகாதாரக் குழுக்களை அம்மாநிலங்களுக்கு மத்திய அரசு அனுப்பியுள்ளது.
கொவிட்-19 கண்காணிப்பு, கட்டுப்பாடு மற்றும் தடுப்பு நடவடிக்கைகளில் மாநில சுகாதாரத் துறைகளுக்கு உதவுவதற்காக இக்குழுக்கள் அனுப்பி வைக்கப்பட்டுள்ளன.
மத்திய சுகாதாரம் மற்றும் குடும்ப நல அமைச்சகத்தின் பேரிடர் மேலாண்மை பிரிவின் மூத்த தலைமை மருத்துவ அதிகாரி டாக்டர் பி ரவீந்திரன் மகாராஷ்டிராவுக்கு அனுப்பப்பட்டுள்ள குழுவிற்கு தலைமை ஏற்றுள்ளார்.
புது தில்லியில் உள்ள தேசிய நோய் கட்டுப்பாட்டு மையத்தின் இயக்குநர் டாக்டர் எஸ் கே சிங் பஞ்சாப்பிற்கு அனுப்பப்பட்டுள்ள குழுவிற்கு தலைமை ஏற்றுள்ளார்.
மேற்கண்ட மாநிலங்களில் உள்ள பாதிப்புகள் அதிகமுள்ள பகுதிகளில் தங்களது ஆய்வை உடனடியாக மேற்கொள்ளவிருக்கும் இக்குழுவினர், தங்களது ஆலோசனைகளை தலைமை செயலாளர்/சுகாதார செயலாளருக்கு வழங்குவார்கள்.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:
https://pib.gov.in/PressReleasePage.aspx?PRID=1702862
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 186.22 கோடியைக் கடந்தது இந்தியாவில் தற்போது சிகிச்சை பெறுவோரின் எண்ணிக்கை 11,058 ஆக உள்ளது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 186.22 கோடிக்கும் அதிகமான  டோஸ்கள் செலுத்தப்பட்டுள்ளன. 2,26,31,632 அமர்வுகள் மூலம் இந்த சாதனை படைக்கப்பட்டுள்ளது
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 2.36 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி நேற்று, அதாவது 10 ஏப்ரல் 2022 அன்று தொடங்கியது. 62,683 பேர் முன்னெச்சரிக்கை தவணை தடுப்பூசியை செலுத்திக் கொண்டனர்.
இந்தியாவில் தற்போது சிகிச்சை பெறுவோரின் எண்ணிக்கை  ஆக உள்ளது. நாட்டின் மொத்த நோய் தொற்று உள்ளவர்கள் தற்போது 0.03% ஆக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.76 சதவீதமாக உள்ளது. கடந்த 24 மணி நேரத்தில் 818 பேர் குணமடைந்துள்ளனர். மொத்தம் குணமடைந்தோர் எண்ணிக்கை பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,25,06,228
இந்தியாவில் கடந்த 24 மணி நேரத்தில் 1,007 புதிய நோயாளிகள் பதிவு செய்யப்பட்டுள்ளனர்
கடந்த 24 மணி நேரத்தில் 4,34,877 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 83.08 கோடி .
வாராந்திரத் தொற்று 0.25 சதவீதமாக உள்ளது. தினசரித் தொற்று விகிதம் 0.23 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1816637
சுகாதாரம் மற்றும் குடும்ப நலத்துறை அமைச்சகம்
கொசுக்கள் மற்றும் ஈக்கள் மூலம் பரவும் நோய்களை கட்டுப்படுத்துவது குறித்த உயர்நிலை ஆய்வுக் கூட்டத்திற்கு சுகாதார அமைச்சர் தலைமை தாங்கினார்
கொசுக்கள் மற்றும் ஈக்கள் மூலம் பரவும் கருங்காய்ச்சல், மலேரியா, டெங்கு, சிக்கன் குனியா உள்ளிட்ட நோய்களை தடுப்பது மற்றும் கட்டுப்படுத்துவதில் மத்திய சுகாதாரம், குடும்ப நல அமைச்சகத்தின் தயார் நிலை குறித்த உயர் நிலை ஆய்வுக் கூட்டத்தை இந்தத் துறை அமைச்சர் திரு.ஜே.பி.நட்டா இன்று புதுதில்லியில் நடத்தினார். இந்தக் கூட்டத்தின் போது இடை உயிரி மூலம் பரவும் நோய்களை தடுப்பது மற்றும் கட்டுப்படுத்துவது குறித்த விழிப்புணர்வை அதிகரிக்க தீவிரமான தகவல் கல்வி இயக்கங்களை நடத்துமாறு அதிகாரிகளுக்கு அமைச்சர் உத்தரவிட்டார்.
இந்த ஆய்வுக் கூட்டத்தில் நோய்கள் அதிகம் நிலவும் மாநிலங்களின் சுகாதார அமைச்சர்களுடன் பேசப் போவதாக திரு.நட்டா தெரிவித்தார். மாநிலங்கள் தேவையான மருந்துகள், கருவிகள் முதலியவற்றுடன் நோய் கட்டுப்பாடு மற்றும் தடுப்புக்கு தயார் நிலையில் உள்ளதை உறுதி செய்யப் போவதாக அவர் கூறினார். மாநிலங்களில் தீவிரமான தகவல் கல்வி இயக்கங்களை நடத்துமாறு கேட்டுக் கொள்ளப் போவதாகவும் அமைச்சர் தெரிவித்தார்.
இடை உயிரிகள் மூலம் பரவும் நோய்களை தடுப்பது மற்றும் கட்டுப்படுத்துவது குறித்த நடவடிக்கைகளுக்கு தயாராகுமாறு மாநில சுகாதாரத்துறை செயலாளர்களுக்கு அறிவுறுத்துமாறு மத்திய சுகாதாரத்துறை செயலாளரை தாம் கேட்டுக் கொண்டிருப்பதாக திரு.நட்டா தெரிவித்தார்.
எச்.1 என்.1 நோயை நிர்வகிப்பதற்கு 125 மருத்துவர்களுக்கான வென்டிலேட்டர் கருவி மேலாண்மையில் தலைமைப் பயிற்சியாளர் பயிற்சியை நடத்தி முடிக்குமாறு அதிகாரிகளுக்கு திரு.நட்டா உத்தரவிட்டார்.
(Visitor Counter : 173
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 121.94 கோடி தடுப்பூசி டோஸ்கள் செலுத்தியுள்ளது. .
குணமடைந்தோர் விகிதம் தற்போது 98.34 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 9,481 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,39,98,278 என அதிகரித்துள்ளது.
கடந்த 24 மணி நேரத்தில் 8,774 பேருக்கு புதிதாக தொற்று ஏற்பட்டுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,05,691
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.31 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
தினசரி பாதிப்பு விகிதம் 0.80, இது கடந்த 55 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.85 ஆகும். இது கடந்த 14 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 63.94 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1775742
(Visitor Counter : 118
பிரதமர் அலுவலகம்
ஜனநாயகத்துக்கான 2-வது உச்சி மாநாட்டின் தொடக்கத்திற்கு முந்தைய, தலைவர்கள் நிலையிலான நிறைவு நிகழ்ச்சியில் பிரதமர் திரு நரேந்திர மோடி நிகழ்த்திய உரை
வணக்கம்!
140 கோடி மக்களின் சார்பில் வாழ்த்துகளை உங்களுக்கு தெரிவிக்கிறேன்.
மக்களால் தேர்ந்தெடுக்கப்படும் தலைவர்கள் என்ற தத்துவம் உலகின் பிற பகுதிகளுக்கு முன்பாகவே பழங்கால இந்தியாவின் பொதுவான அம்சமாக இருந்துள்ளது. நமது பழங்கால இதிகாசமான மகாபாரதத்தில், மக்களின் முதல் கடமை தங்களது தலைவரைத் தேர்ந்தெடுப்பது என்று விவரிக்கப்பட்டுள்ளது.
நமது புனிதமான வேதங்கள், ஆலோசனைகளின் அடிப்படையில், அதிகாரத்தை பயன்படுத்துவது குறித்து பேசுகின்றன. பழங்கால இந்தியாவில் குடியாட்சி அரசமைப்பு பற்றிய பல வரலாற்று குறிப்புகள் உள்ளன. அங்கெல்லாம் ஆட்சியாளர்கள் பரம்பரை அடிப்படையில் இல்லை. உண்மையில் இந்தியா, ஜனநாயகத்தின் தாயமாக உள்ளது.
பெரு மதிப்பிற்குரியவர்களே,
ஜனநாயகம் என்பது ஒரு கட்டமைப்பு மட்டுமல்லாமல், அது ஒரு உணர்வாகும். ஒவ்வொரு நபரின் தேவைகளும், ஆசைகளும் சமமான முக்கியத்துவம் வாய்ந்தது என்ற நம்பிக்கையை அடிப்படையாகக் கொண்டது ஜனநாயகம். அதனால் தான், இந்தியாவில் அனைவரும் இணைவோம், அனைவரும் உயர்வோம். அனைவரின் நம்பிக்கை, அனைவரின் வளர்ச்சி என்ற வழிகாட்டும் தத்துவம் எங்களை வழி நடத்துகிறது. அனைவரையும் உள்ளடக்கிய வளர்ச்சிக்காக அனைவரும் இணைந்து பாடுபடுவோம் என்பதே இதன் பொருளாகும்.
வாழ்க்கை முறை மாற்றங்கள் மூலம் பருவ நிலை மாற்றத்தை எதிர்த்துப் போராடுவது, சேமிப்பு கட்டமைப்புகள் மூலம் நீரை சேமிப்பது அல்லது அனைவருக்கும் தூய சமையல் எரிபொருளை வழங்குவது என எந்த முயற்சியாக இருந்தாலும் இந்திய நாட்டு மக்களின் கூட்டு முயற்சியால் அது செயல்படுத்தப்படுகிறது.
கொவிட்-19 காலத்தில் இந்தியாவின் செயல்பாடுகள் மக்களால் வழிநடத்தப்பட்டது. இந்தியாவில் உற்பத்தி செய்யப்பட்ட தடுப்பூசிகளை 200 கோடிக்கும் அதிகமான டோஸ்கள் நம் நாட்டு மக்களுக்கு செலுத்த முடிந்தது. தடுப்பூசி நட்பு முன்முயற்சியின் மூலம், பல லட்சக்கணக்கான தடுப்பூசிகள் உலக நாடுகளுக்கும் வழங்கி பகிர்ந்துகொள்ளப்பட்டது.
இதுவும் வசுதைவ குடும்பகம்- அதாவது ஒரே பூமி, ஒரே குடும்பம், ஒரே எதிர்காலம் என்ற ஜனநாயக உணர்வால் வழிநடத்தப்பட்டு மேற்கொள்ளப்பட்டது.
பெருமதிப்பிற்குரியவர்களே,
ஜனநாயகத்தின் நன்மைகள் பற்றி எடுத்துரைக்க அதிக விசயங்கள் உள்ளன. ஆனால், இதை மட்டும் நான் சொல்கிறேன். உலகளாவிய பல சாவல்கள் உள்ளபோதிலும் இந்தியா, வேகமாக வளர்ந்து வரும் புதிய பொருளாதார நாடாக உள்ளது. இதுவே உலக ஜனநாயகத்திற்கான சிறந்த விளம்பரமாகவும் அமைந்துள்ளது. ஜனநாயகம் இதை வழங்கும் என இது எடுத்துக்கூறுகிறது.
இந்த அமர்வுக்கு தலைமை வகிக்கும் தென் கொரிய அதிபர் திரு யுன் அவர்களுக்கு நன்றி.
அத்துடன், உங்களது வருகைக்காக சிறப்பு வாய்ந்த அனைத்து தலைவர்களுக்கும் நன்றி.
மிக்க நன்றி
பாதுகாப்பு அமைச்சகம்
பரோடா ராணுவ ஊதிய தொகுப்புக்கான புரிந்துணர்வு ஒப்பந்தம்: இந்திய ராணுவம்- பரோடா வங்கி கையெழுத்து
ராணுவத்திற்கான ஊதிய தொகுப்பு தொடர்பாக இந்திய ராணுவத்திற்கும் பரோடா வங்கிக்கும் இடையே பரோடா ராணுவ ஊதிய தொகுப்புக்கான புரிந்துணர்வு ஒப்பந்தம் கையெழுத்தாகியுள்ளது. இந்திய ராணுவத்தின் லெப்டினன்ட் ஜெனரல் ஹர்ஷா குப்தா தலைமையில் நடைபெற்ற கூட்டத்தில் ராணுவத் தலைமை இயக்குநர் , லெப்டினன்ட் ஜெனரல் ரவின் கோஸ்லா மற்றும் பரோடா வங்கியின் நிர்வாக இயக்குநர் திரு விக்ரமாதித்யா சிங் கிச்சி ஆகியோர் இந்த புரிந்துணர்வு ஒப்பந்தத்தில் கையெழுத்திட்டனர்.
இந்த புரிந்துணர்வு ஒப்பந்தத்தின் மூலம் தற்போது ராணுவத்தில் பணியாற்றும் மற்றும் ஓய்வு பெற்ற வீரர்களுக்கு பரோடா ராணுவ ஊதிய தொகுப்பு சேவைகள் வழங்கப்படும். மேலும், இந்த ஒப்பந்தத்தின்படி, ராணுவ வீரர்கள் விபத்துகளில் சிக்க நேரிட்டால், இலவச தனிநபர் விபத்து காப்பீடு மற்றும் நிரந்தர இயலாமைக்கான காப்பீடு, உயிரிழக்கும் ராணுவ வீரர்களின் குழந்தைகளுக்கான உயர் கல்வி மற்றும் பெண் குழந்தைகளின் திருமணத்துக்கான உதவி உள்ளிட்ட ஏராளமான பயனுதவிகள் வழங்கப்படும். இதுதவிர பல்வேறு வங்கி சேவைகள் சலுகைகளுடனும், இலவசமாகவும் ராணுவ வீரர்களுக்கு வழங்கப்படும்.
மேலும் விவரங்களுக்கு இந்த செய்திக்குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1682633
-------
(Visitor Counter : 150
நிதி அமைச்சகம்
பிரிக்ஸ் நாடுகளின் நிதி அமைச்சர்கள் மற்றும் மத்திய வங்கி ஆளுநர்களின் இரண்டாவது கூட்டத்திற்கு நிதி அமைச்சர் திருமதி நிர்மலா சீதாராமன் காணொலி மூலம் தலைமை வகித்தார்
இந்திய பிரிக்ஸ் தலைமைத்துவத்தின் கீழ் இன்று நடைபெற்ற பிரிக்ஸ் நாடுகளின் நிதி அமைச்சர்கள் மற்றும் மத்திய வங்கி ஆளுநர்களின் இரண்டாவது கூட்டத்திற்கு மத்திய நிதி மற்றும் பெருநிறுவன விவகாரங்கள் அமைச்சர் திருமதி நிர்மலா சீதாராமன், இந்திய ரிசர்வ் வங்கி ஆளுநர் திரு சக்திகாந்த தாசுடன் இணைந்து காணொலி மூலம் தலைமை வகித்தார்.
பிரிக்ஸ் தலைவர்களின் உச்சி மாநாடு 2021-க்கு முன்னதாக இந்த வருடத்தின் பிரிக்ஸ் நிதி செயல்திட்டத்தின் முக்கிய வெளிப்பாடுகளை விவாதிப்பதற்காக இந்த கூட்டம் நடைபெற்றது. பிரேசில், ரஷ்யா, சீனா மற்றும் தென் ஆப்பிரிக்காவின் நிதி அமைச்சர்கள் மற்றும் மத்திய வங்கி ஆளுநர்கள் இதில் கலந்து கொண்டனர்.
பிரிக்ஸ் பொருளாதாரங்களின் மீட்சிக்கு ஆதரவளிப்பதில் முக்கிய பங்காற்றக்கூடிய முக்கிய துறைகளில் ஒத்துழைப்பு, பெரும்பொருளாதார நிலைத்தன்மையை பேணுதல் மற்றும் எதிர்கால நிச்சயமற்ற நிலை மற்றும் ஆபத்துகளில் இருந்து பாதுகாத்தல் ஆகியவை குறித்து தமது பிரிக்ஸ் சகாக்களுடன் நிதி அமைச்சர் ஆலோசித்தார்.
சர்வதேச பொருளாதார பார்வை மற்றும் கொவிட்-19 பெருந்தொற்று நெருக்கடிக்கான எதிர்வினை குறித்த பிரிக்ஸ் நிதி அமைச்சர்கள் மற்றும் மத்திய வங்கி ஆளுநர்களின் அறிக்கைக்கு கூட்டத்தில் ஒப்புதலளிக்கப்பட்டது.
“சமூக உள்கட்டமைப்பு: டிஜிட்டல் தொழில்நுட்பங்களுக்கு நிதியளித்து பயன்படுத்துதல் குறித்த தொழில்நுட்ப அறிக்கை”-க்கும் ஒப்புதல் அளிக்கப்பட்டது. பிரிக்ஸ் பொருளாதாரங்களுக்கிடையே சமூக உள்கட்டமைப்பு குறித்த அறிவுசார் தகவல்களை பகிர்ந்து கொள்வதற்கான பிரத்தியேக நடவடிக்கை இதுவாகும். சேவை அணுகல் மற்றும் சேவை வழங்கலை குறிப்பாக கல்வி மற்றும் சுகாதார துறைகளை மேம்படுத்த டிஜிட்டல் தொழில்நுட்பத்தை பிரிக்ஸ் அரசுகள் எவ்வாறு பயன்படுத்தின உள்ளிட்ட தகவல்கள் இந்த அறிக்கையில் உள்ளன.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1749305
(Visitor Counter : 189